Veebruar 2024

Veebruar 2024, kroonika. 2024. aasta veebruar algas neljapäeval ja lõppes 29 ööpäeva hiljem samuti neljapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 Venemaa sissetung Ukrainasse: Euroopa Liidu riigid leppisid kokku 50 miljardi euro suuruses abipaketis Ukrainale. Tšiilis puhkenud metsa- ja maastikutulekahjudes hukkus üle 130 inimese. Kataris algasid 2024. aasta ujumise maailmameistrivõistlused. El Salvadoris toimusid presidendivalimised ja parlamendivalimised. Presidendina valiti tagasi ametisse Nayib Bukele. Pärast ametisoleva presidendi Hage Geingobi surma vannutati Namiibia presidendiks senine asepresident Nangolo Mbumba. USA-s California osariigis Los Angeleses jagati 66. korda välja Grammy auhinnad. Ungari parlament kogunes erakorralisele istungile, et hääletada Rootsi NATO-ga liitumise üle, kuid valitsuserakonna Fidesz esindajad ei tulnud kohale, mistõttu hääletus kukkus läbi. Hollandi kaitseminister Kajsa Ollongren teatas, et Holland annab lisaks juba varem otsustatud 18 hävitajale F-16 Ukrainale veel kuus sama tüüpi hävitajat. Kasahstani president Kasõm-Žomart Tokajev määras uueks peaministriks Olžas Bektenovi. Soomes lõppes presidendivalimiste teise vooru eelhääletus. Oma hääle andsid rekordilised 45,7% hääleõiguslikest kodanikest. Tšiili endine president Sebastián Piñera hukkus helikopteriõnnetuses. Aserbaidžaanis toimusid presidendivalimised. Opositsiooni boikoteeris valimisi ning ametisolev president İlham Əliyev valiti tagasi 5. ametiajaks. Pakistani üldvalimiste eelõhtul hukkus Belutšistanis kahes valimiskontoris toimunud pommirünnakus ligi 30 inimest. Tšehhis Nové Městos algasid 2024. aasta laskesuusatamise maailmameistrivõistlused. Gruusia peaministrina astus ametisse Irakli Kobahhidze. Ukrainas vabastas president Volodõmõr Zelenskõi Valeri Zalužnõi relvajõudude ülemjuhataja ametist ja määras sellesse ametisse Oleksandr Sõrskõi. Pakistanis toimusid üldvalimised. Ungaris astus ametist tagasi president Katalin Novák, kes oli armu andnud lastepilastamise varjamises süüdimõistetud mehele. Presidendi kohusetäitjaks sai László Kövér. Kataris lõppesid 2024. aasta Aasia meistrivõistlused jalgpallis. Aasia meistriks tuli Katari jalgpallikoondis, kes alistas finaalis Jordaania 3:1. Iisraeli kaitsevägi teatas, et avastas Gaza linnas ÜRO Palestiina pagulaste abiorganisatsiooni (UNRWA) peakorteri alt äärmusorganisatsiooni Hamas tunneli. Soomes toimus presidendivalimiste teine voor, mille võitis Koonderakonna üles seatud Alexander Stubb, kes sai 51,6 % häältest. Valijaühenduse poolt üles seatud Rohelise Liidu liige Pekka Haavisto sai 48,4 % häältest. USAs toimus 58. Super Bowl, mille võitis Kansas City Chiefs. Mustal merel lasi Ukraina põhja Venemaa dessantlaeva Tsezar Kunikov. Indoneesias toimusid üldvalimised. Kreeka legaliseeris esimese õigeusu riigina samasooliste abielu. Venemaa vanglateenistus teatas vangistatud opositsioonipoliitiku Aleksei Navalnõi surmast. Münchenis algas julgeolekukonverents. USA New Yorgi osariigi kohtunik Arthur Engoron tunnistas USA ekspresidendi Donald Trumpi süüdi pettuses ning määras talle ligi 355 miljoni dollari suuruse trahvi ja keelu tegelda kolmel järgneval aastal ettevõtlusega New Yorgi osariigis. Ukraina relvajõudude üksused taandusid riigi idaosa rindelinnast Avdijivkast. Eestis toimus 50. korda Tartu maratoni põhisõit. 63 kilomeetri pikkuse distantsi võitis Henri Roos ajaga 2:27.41,7. USA ettevõtte Intuitive Machines kuundur Odysseus laskus edukalt Kuu pinnale Kuu lõunapooluse lähedal. See on esimene Kuule jõudnud eraettevõtte kosmoseaparaat. Valencia elamukompleksi tulekahju. Saksamaa parlament hääletas kanepi legaliseerimise poolt. Hiinas Nanjingis toimunud korterelamu tulekahjus hukkus vähemalt 15 inimest. Donald Trump võitis vabariiklaste eelvalimised Lõuna-Carolina osariigis, alistades oma ainsa rivaali, Lõuna-Carolina endise kuberneri Nikki Haley. Senegalis toimusid presidendivalimised. Valgevenes toimusid parlamendivalimised. Ungari Rahvusassamblee ratifitseeris Rootsi NATO-liikmesuse. Tuvalu peaministrina astus ametisse Feleti Teo. Bangladeshi pealinnas Dhakas asuvas seitsmekorruselises ostukeskuses toimunud tulekahjus hukkus 46 inimest. "Kreeka parlament kiitis heaks samasooliste abielud". postimees.ee. 16.2.2024. Vaadatud 17.2.2024 "Esimesel USA erafirmal õnnestus oma sond Kuul maandada". novaator.err.ee. 23.02.2024. Vaadatud 02.03.2024 "Saksa parlament hääletas kanepi legaliseerimise poolt". err.ee. 23.02.2024. Vaadatud 02.03.2024 "At least 15 killed in fire at apartment block in China’s Nanjing". aljazeera.com. 24.02.2024. Vaadatud 02.03.2024